Κοτοσαλάτα ασιατική με πικάντικο ντρέσινγκ
Μια χορταστική κοτοσαλάτα με ασιατικές επιρροές και ένα ελαφρώς πικάντικο ντρέσινγκ που την κάνει να ξεχωρίζει.
600 γρ. φιλέτο από στήθος κοτόπουλου, κομμένο κ σε μέτρια κομμάτια και βρασμένο για 6-7 λεπτά, μέχρι να είναι τελείως λευκό και ζουμερό στο κέντρο του (μπορούμε να χρησιμοποιήσουμε και το ψαχνό από ψητό ή μαγειρευτό κοτόπουλο που μας περίσσεψε) , 450 γρ. ανάμεικτα πράσινα σαλατικά, (από έτοιμες συσκευασίες), καλά πλυμμένα , τα φύλλα από 1 μάτσο κόλιανδρο, ολόκληρα , τα φύλλα από 1/2 μάτσο δυόσμο, ολόκληρα , 200 γρ. καρότο, σε λεπτές στρογγυλές φέτες , 200 γρ. αγγούρι, σε λεπτά μισοφέγγαρα , 150 γρ. πιπεριά Φλωρίνης, σε πολύ λεπτά μπαστουνάκια , 2 φρέσκα κρεμμυδάκια, σε λοξές λεπτές φέτες, αλάτι, φρεσκοτριμμένο πιπέρι, 30 ml σος ψαριού (fish sauce) , 60 ml χυμός λάιμ , 20 γρ. ζάχαρη , 1 πιπερίτσα τσίλι, λιωμένη , 30 ml ελαιόλαδο
Για να φτιάξουμε την ασιατική κοτοσαλάτα με πικάντικο ντρέσινγκ, ξεκινάμε ανακατεύοντας καλά όλα τα υλικά του ντρέσινγκ με πιρούνι, μέσα σε ένα μπολάκι.Σε ένα μπολ ανακατεύουμε τα σαλατικά με τον μισό κόλιανδρο (αν χρησιμοποιήσουμε), τον μισό δυόσμο και το μισό ντρέσινγκ.Σε άλλο μπολ ανακατεύουμε το κοτόπουλο με τα υπόλοιπα μυρωδικά, το καρότο, το αγγούρι, την πιπεριά, το κρεμμυδάκι και το υπόλοιπο ντρέσινγκ και αλατοπιπερώνουμε.Σε φαρδιά σαλατιέρα απλώνουμε πρώτα το μείγμα σαλατικών και από πάνω απλώνουμε το μείγμα κοτόπουλου. Σερβίρουμε αμέσως.
Κοτόπουλο,Χόρτα , Μυρωδικά,Light